open-index/open-wikipedia-markdown huggingface dataset:
ظبیان بن عمارہ

**ظبیان بن عمارہ** ایک صحابی رسول ہیں۔
ظبیان بن عمارہ کو امام بخاری نے صحابہ میں ذکر کیا ہے اور یہ ان لوگوں میں سے ہیں جنھوں نے علی بن ابی طالب سے روایت کی ہے کہ ظبیان سے سوید نے جن کی کنیت ابو قطبہ ہے حدیث بیان کی ہے ان کو ابن مندہ نے ذکر کیا ہے 

## حوالہ جات
ظبیان بن کدادہ

**ظبیان بن کدادہ**رسول اللہ کے صحابی ہیں۔
* بعض نے انھیں خود ہی کدادہ کہا یعنی ان کا نام کدادہ بیان کیا ہے یونس بن خباب نے عطاء خراسانی سے انھوں نے ظبیان سے روایت کی کہ نبی صلی اللہ علیہ وسلم نے مجھ سے یہ فرمایا تھا کہ دنیا کی نعمتیں باقی رہنے والی نہیں ہیں عنقریب سب زائل ہوجائیں گی ابو عمر نے اس غریب طویل حدیث میں جس کو اہل حدیث نے بیان کیا ہے یہ کہا ہے کہ رسول اللہ کی خدمت میں آئے تھے اور آپ نے ان کو ایک زمین کا ٹکڑا معافی میں دے دیا تھا اسی کے بارے میں بیان کہ یہ اشعار ہیں
* وأشهد بالبيت العتيق وبالصفا … شهادة من إحسانہ متقبل
* بأنك محمود لدينا مبارك … وفي أمين صادق القول مرسل
* میں مکہ اور کوہ صفا کی قسم کھا کر شہادت دیتا ہوں اس شخص کی شہادت کی طرح جس کی راستبازی وبھلائی لوگوں میں مسلم ہو اس بات کی کہ آپ تعریف کیے کیے گئے ہیں دنیا کے لیے مبارک ہیں باوفا ہیں امانت دار ہیں اپنے قول میں سچے ہیں خدا کے رسول ہیں

## حوالہ جات
ظہیر بن سنان

**ظہیربن سنان اسدی** ایک صحابی رسول ہیں۔ ان کا شمار اہل حجاز میں ہے عیینہ بن عاصم بن سعر بن نقادہ اسدی نے روایت کی ہے کہ انھوں نے کہا مجھ سے میرے والد نے انھوں نے اپنے والد نقادہ اسدی سے بیان کیا ہے کہ انھوں نے کہا کہ میں سامان تجارت کے ساتھ مدینہ میں آیا رسول اللہ سے ملاقات ہوئی آپ نے مجھ کو نہیں پہچانا آپ نے دریافت کیا کہ یہ شخص کس قبیلہ کا ہے تو میں نے اپنا نسب آپ سے عرض کیا آپ نے مجھ کو اسلام کی طرف رغبت دلائی تو میں نے اسلام قبول کر لیا اس کے بعد میں نے عرض کیا یارسول اللہ میرے پاس فلاں فلاں قسم کا مال ہے آپ مجھ سے زکویۃ وصول کر لیں تو آپ نے وصول کرلی پس میں نے ہی سب سے پہلے قبیلہ بنی اسد سے اپنے مال کی زکاۃ ادا کی اس کے بعد میں نے عرض کیا یا رسول اللہ میری خواہش ہے کہ آپ کوئی کام میرے سپرد فرمائیں تا کہ میں اس کی تعمیل کروں آپ نے فرمایا جاؤ میرے لیے ایک اونٹنی خرید لاؤ جو دودھ دینے والی بھی ہو سواری میں پختہ ہو تیز رفتار ہو ایسی چال ہو کے حاملہ عورت کو بھی تکلیف نہ دے بس میں وہاں سے رخصت ہو کر آیا اور پہلے میں نے اونٹنیوں میں تلاش کیا مگر اس صفت کی اونٹنی مجھے نہ ملی دوسری جگہ تلاش کرنا شروع کیا تو اپنے چچا زاد بھائی جن کو لوگ ظہیر بن سنان کہتے ہیں ان کی اونٹنیوں میں پایا پس اس کو لے کر نبی صلی اللہ علیہ وسلم کی خدمت میں حاضر ہوا تو آپ کھڑے ہو کر دودھ دوہنے لگے یہاں تک کہ برتن بھر گیا اس کے بعد آپ نے مجھ کو پلایا پھر میں اس کے تھن کی طرف نظر کی تو ویسے ہی بھرے ہوئے تھے میں نے چاہا کہ دودھ دوہ لوں آپ نے فرمایا اب چھوڑ دو شاید کوئی دودھ کا طالب آجائے اس کے بعد آپ نے یہ دعا کی کہ خدایا اس میں اور جس شخص نے اس کو دیا ہے اس میں برکت فرما مجھے خیال ہوا کہ یہ دعا ظہیر کے حق میں ہوئی اس لیے کہ میں ان سے لایا تھا گویا دینے والے وہی ہوئے لہذا میں اس دعا مبارک سے محروم رہا میں نے عرض کی یارسول اللہ لانے والے کو بھی اس دعا میں شریک فرما لیں تو آپ نے دو مرتبہ فرمایا کہ اے اللہ اس کے مال میں بھی برکت دے جو اس کو لایا ہے 

## حوالہ جات
بیجو جنتا دل

**بیجو جنتا دل**  بھارت کی ریاست اوڈیشا میں ایک ریاستی سیاسی جماعت ہے جس کے رہنما نوین پٹنایک ہیں جو اوڈیشا کے موجودہ وزیر اعلیٰ بھی ہیں۔ اس کی بنیاد 26 دسمبر 1997ء کو رکھی گئی تھی۔ 

## حوالہ جات


زمرہ:1997ء میں قائم ہونے والی سیاسی جماعتیں
زمرہ:بھارت کی سیاسی جماعتیں
زمرہ:بھارت میں 1997ء کی تاسیسات
زمرہ:جنتا پریوار
زمرہ:جنتا دل
زمرہ:بھارت میں علاقائی جماعتیں
زمرہ:اوڈیشا میں ریاستی سیاسی جماعتیں
زمرہ:ویکی ڈیٹا سے مختلف مختصر وضاحت
زمرہ:اوڈیشا
زمرہ:اوڈیشا میں قائم تنظیمیں
زمرہ:اڑیسہ کی سیاست
زمرہ:بھارت کی ریاستوں یا یونین علاقوں میں سیاسی جماعتیں
نیشنلسٹ ڈیمکریٹک پروگریسو پارٹی

**نیشنلسٹ ڈیمکریٹک پروگریسو پارٹی**  بھارت کی ریاست ناگالینڈ میں ایک علاقائی سیاسی جماعت ہے۔ 

## حوالہ جات

زمرہ:2017ء میں قائم ہونے والی سیاسی جماعتیں
زمرہ:بھارت کی سیاسی جماعتیں
زمرہ:بھارت میں 2017ء کی تاسیسات
زمرہ:ناگالینڈ میں سیاسی جماعتیں
زمرہ:نیشنلسٹ ڈیمکریٹک پروگریسو پارٹی
جگمے نامگیال وانگچوک

**جگمے نامگیال وانگچوک** 
()  بھوٹان کے بادشاہ جگمے کھیسر نامگیال وانگچوک کی پہلی اولاد اور ولی عہد ہے۔ اس کے نام کا اعلان 16 اپریل 2016ء کو کیا گیا۔ 

## مزید دیکھیے
* جگمے کھیسر نامگیال وانگچوک

## حوالہ جات

زمرہ:2016ء کی پیدائشیں
زمرہ:بقید حیات شخصیات
زمرہ:خاندان وانگچوک
زمرہ:شاہی بچے
زمرہ:ظاہری ورثاء
زمرہ:ویکی ڈیٹا سے مختلف مختصر وضاحت
زمرہ:بادشاہوں کے بیٹے
زمرہ:بھوٹانی فرماں روائی
زمرہ:بھوٹانی بدھ شخصیات
زمرہ:بھوٹانی شخصیات
عبد اللہ رعایہ الدین

**عبد اللہ رعایہ الدین** 
(جاوی حروف تہجی: السلطان عبدالله رعاية الدين المصطفى بالله شاه الحاج ابن المرحوم سلطان حاج احمد شاه المستعين بالله) ملائیشیا کے موجودہ سربراہ ریاست یانگ دی‌ پرتوان آگونگ اور پاہانگ کے چھٹے سلطان ہیں۔ 

## حوالہ جات

زمرہ:1959ء کی پیدائشیں
زمرہ:بقید حیات شخصیات
زمرہ:پاہانگ کا شاہی خاندان
زمرہ:پاہانگ کی شخصیات
زمرہ:سلاطین پاہانگ
زمرہ:شاہان ملائیشیا
زمرہ:ملائیشیائی مسلم
زمرہ:مالے نژاد کی ملائیشیائی شخصیات
زمرہ:1958ء کی پیدائشیں
زمرہ:ویکی ڈیٹا سے مختلف مختصر وضاحت
پکان، پاہانگ

**پکان** (لاطینی: Pekan) ملائیشیا کا ایک آباد مقام جو پاہانگ میں واقع ہے۔

## مزید دیکھیے
* ملائیشیا
* ملائیشیا کے شہروں کی فہرست

## حوالہ جات

زمرہ:پاہانگ کے آباد مقامات
زمرہ:پاہانگ کے اضلاع
زمرہ:ملائشیا کے شہر
سلمان بن حمد آل خلیفہ

**سلمان بن حمد آل خلیفہ**  مملکت بحرین کے ولی عہد اور پہلے نائب وزیر اعظم ہیں۔ وہ بحرین ڈیفنس فورس کے نائب سپریم کمانڈر بھی ہیں۔ 

## مزید دیکھیے
* بحرین

## حوالہ جات

زمرہ:1969ء کی پیدائشیں
زمرہ:آل خلیفہ
زمرہ:بحرینی سیاست دان
زمرہ:بقید حیات شخصیات
زمرہ:کوئنز کالج، کیمبرج کے فضلا
زمرہ:وزرائے بحرین
زمرہ:بحرین کے وزرائے اعظم
زمرہ:ظاہری ورثاء
زمرہ:بادشاہوں کے بیٹے
لیونور، آستوریاس کی شہزادی

**لیونور، آستوریاس کی شہزادی**  ہسپانیہ کے بادشاہ فیلیپے ششم کی بڑی بیٹی اور ہسپانیہ کی ولی عہد ہے۔ 

## حوالہ جات

زمرہ:2005ء کی پیدائشیں
زمرہ:آستوریاس کے شہزادے
زمرہ:بقید حیات شخصیات
زمرہ:شاہی بچے
زمرہ:ہسپانوی شہزادیاں
زمرہ:بادشاہوں کی بیٹیاں
زمرہ:میدرد کی اشرافیہ
زمرہ:خاندان بوربن (ہسپانیہ)
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کے رومن کیتھولک
زمرہ:اکیسویں صدی کی ہسپانوی شخصیات
زمرہ:اکیسویں صدی کی ہسپانوی خواتین
زمرہ:ولی عہد
زمرہ:ہسپانوی رومن کیتھولک
زمرہ:ہسپانوی شخصیات
ازد

**ازد** 
() یا () ایک سبائی عرب قبیلہ ہے۔
قدیم زمانے میں سبائی مآرب میں آباد تھے جو مملکت سبا کا دار الحکومت تھا، موجودہ دور میں یہ یمن میں واقع ہے۔
ان کی زمینیں سد مارب سے سیراب ہوتی تھیں، جس کے بارے میں کچھ لوگوں کا خیال ہے کہ یہ قدیم دنیا کے انجینئری کے عجائبات میں سے ایک ہے جس کی وجہ اس کا حجم تھا۔ جب پہلی صدی عیسوی میں بند تیسری بار تباہ ہوا تو ازد قبیلہ یہاں سے منتشر ہو گیا۔

## قبیلہ ازد شاخیں کے قابل ذکر افراد
* غساسنہ
* تنوخ
* معان
* بنو بصر شاہی سلسلہ اندلس
* آل سعید شاہی سلسلہ سلطنت عمان
* بنو یاس
** آل نہیان شاہی سلسلہ ابوظبی in what is now the متحدہ عرب امارات
** آل مکتوم شاہی سلسلہ امارت دبئی
* ابن درید
* Kuthayyir, Arab poet
* Jābir ibn Zayd, the co-founder of the اباضیہ sect of اسلام
* Tribe of Balgarn (Al Garni) or ( Al-Qarni)
* Ghamid
* Bani Shehr
* Zahran tribe
* Rawadids
* بنو بارق
* جابر بن حیان
* حذیفہ بن محصن
* خلیل بن احمد الفراہیدی
* عروہ بارقی
* عرفجہ بن ہرثمہ بارقی
* ابو داؤد Collector of Hadith
* Humaydah al-Bariqi
* Ibn Al-Thahabi
* ابن البناء المراکشی
* Jamilah bint Adwan
* Asma bint Adiy al-Bariqiyyah
* مہلب بن ابی صفرہ
* Mu'aqqir
* فاطمہ بنت سعد
* Suraqah al-Bariqi
* Ibn Al-Thahabi
* بنو خزرج
* Billasmar (AL-Asmari)
* Jamilah bint Adwan
* Balahmer (Al-Ahmari)
* Bani Amr (Al-Amri)
* عمرو بن خالد ازدی
* ام الخیر بنت حریش بارقی
* الدواسر (Al Dawasir)
* محافظہ صنعاء
* ابو جعفر طحاوی

## حوالہ جات

ازد
زمرہ:عرب قبائل
زمرہ:یمنی قبائل
زمرہ:ویکی ڈیٹا سے مطابقت رکھنے والی مختصر تفصیل
محمد بخش سمیجو

**محمد بخش سمیجو** (انگريزی:Muhammad Bux Samejo) (پيدائش: 5 فروری 1946ء - وفات: 13 ستمبر 2004ء) برطانوی ہندوستان میں پیدا ہونے والے پاکستان ٹیلی ویژن نیٹ ورک کے مشہور ہدايتکار اور پروڈیوسر تھے۔ ان کی پيشکش میں کئی سندھی زبان اور اردو میں ڈرامے پاکستان ٹيليويژن کراچی سینٹر سے نشر ہوئے اور عوام میں مقبول ہوئے۔

## حالات زندگی
محمد بخش سمیجو کا اصل نام بشیر احمد احمد تھا مگر اسکول رکارڈ میں محمد بخش درج کیا گیا۔ سمیجو 5 فروری 1946ء کو پاکستان کے صوبہ سندھ کے ضلع دادو کی تحصیل میہڑ کے گائوں بٹ سرائی میں فقیر محمد سمیجو کے گھر میں پیدا ہوئے۔ سمیجو کے والد پولیس آفیسر تھے۔ سمیجو کا خاندان بعد میں دادو شہر میں رہائش پزیر ہوا۔

## تعلیم
سمیجو نے پرائمری سے بی اے تک میہڑ اور دادو میں تعلیم حاصل کی۔ 1964ء میں ایم اے سیاسیات کا امتحان سندھ یونیورسٹی سے پاس کیا۔ اس کے علاوہ ایل ایل بی کی ڈگری بھی حاصل کی۔

## عملی زندگی
سمیجو پہلے 1972ء میں سیکنڈری اسکول ٹیچر مقرر ہوئے۔بعد میں 1975ء میں پی ٹی وی کراچی سینٹر میں اسسٹنٹ پروڈیوسر مقرر ہوئے اور بطور سینیئر پروڈیوسر بنے۔ سمیجو نے اردو اور سندھی زبان میں کئی مشہور ڑرامے پیش کیے۔ انھوں نے کیے نئے اداکار اور ڈراما نگار متعارف کرائے۔ ڈراما نگاروں میں کیہر شوکت، رزاق مہر، عزیز کنگرانی قابل ذکر ہیں۔سمیجو کو خدمات کے اعتراف میں کئی ایوارڈ بھی ملے۔1996ء میں جرمنی میں ٹریننگ پر گئے اور اچھی کارکردگی پر انھیں سرٹیفیکیٹ ملے۔

## وفات
محمد بخش سمیجو 13 ستمبر 2004ء کو لیاقت نیشنل ہسپتال کراچی میں حرکت قلب بند ہونے سبب انتقال کر گئے۔
## مزید دیکھیے
* سمیجو
* علی شیر سمیجو

## حوالہ جات

زمرہ:ضلع دادو کی شخصیات
زمرہ:پی ٹی وی کی شخصیات
زمرہ:پاکستان ٹیلی وژن
زمرہ:کراچی میں وفات پانے والی شخصیات
خیری بیگ

**خیری بیگ** (بعض اوقات **خایر بیگ** بھی کہا جاتا ہے ،وفات 1522) نے سلطنت عثمانیہ کے نام سےمصر پر سن 1515 سے لے کر 1522 میں اپنی موت تک حکومت کی ۔   سلطنتِ عثمانیہ کے سلطان سلیم اول نے انھیں مصر کی فتح میں مدد کرنے پر گورنر کا عہدہ دیا تھا۔

ابخازی نژاد ہونے کی وجہ سے ،  وہ حلب کا سابق مملوک گورنر تھا جس نے مرج دابق کی جنگ میں عثمانی فتح کے لیے اہم کردار ادا کیا ۔ مملوکوں پر عثمانیوں کی فتح اور مملوک سلطنت کے خاتمے کے بعد ، وزیر اعظم یونس پاشا کو مصر کا گورنر بنا دیا گیا۔ تاہم ، جب عثمانی سلطان سلیم کویونس پاشا کی حکومت میں بدعنوانی ، رشوت اور بھتہ خوری کے بارے میں پتہ چلا تو خیری بے کو مصر کی گورنری سونپی گئی۔ 

اس کی رہائش گاہ امیر علین آق محل تھا اور اس نے مسجد ومدرسہ الأمير خیری بک تعمیر کروایا تھا۔

## حوالہ جات

زمرہ:ابخازی نژاد عثمانی شخصیات
زمرہ:سال پیدائش نامعلوم
زمرہ:مصر کے عثمانی گورنر
زمرہ:1552ء کی وفیات
زمرہ:عثمانی شخصیات کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:مصر کے سولہویں صدی کے عثمانی گورنر
زمرہ:سلطنت مملوک (مصر)
زمرہ:مملوک
زمرہ:سولہویں صدی کی مصری شخصیات
خاندان بینادوت

**خاندان بینادوت** 
(؛ تلفظ [bæːɳäˈdɔtː]) سویڈن کا شاہی خاندان ہے جو 1818ء میں بر سر اقتدار آیا۔ 1818ء سے 1905ء کے درمیان یہ ناروے کا شاہی خاندان بھی تھا۔

## حوالہ جات

زمرہ:فرانس سویڈن تعلقات
زمرہ:خاندان بینادوت
زمرہ:ویکی ڈیٹا سے مطابقت رکھنے والی مختصر تفصیل
زمرہ:خودکار پیمانے کے ساتھ متعدد تصاویر استعمال کرنے والے صفحات
لوئی ہفتم شاہ فرانس

**لوئی ہفتم** (1120ء - 1180ء) فرانسیسی زبان میں اس کا نام **le Jeune** بھی تھا جس کے معنی "نوجوان" یا "چھوٹے" کے آتے ہیں، یہ لوئی ششم کا بیٹا اور اس کا جانشین تھا، باپ کے بعد 1137ء سے 1180ء تک شاہ فرانس رہا۔

## حالات
تصغیر|لوئی نہم کی تصویر
لوئی ہفتم 1120ء میں پیرس میں پیدا ہوا، یہ شاہ فرانس لوئی ششم کا بیٹا تھا۔ بچپن ہی سے یہ سمجھا جاتا تھا کہ یہ ایک حکومت سے لاتعلق اور کلیسائی مذہبی شخص بنے گا، بہترین طریقے سے علمی اور مذہبی تربیت کی گئی اور ایک مذہبی دیندار شخص بن گیا۔ لیکن اس کے بڑے بھائی "فیلیپ" کی حادثاتی موت نے اس کی زندگی کو بدل دیا اور 1131ء اسے فرانس کے تخت شاہی کا وارث بننا پڑا۔ لوئی نے اپنی جوانی کا بڑا حصہ سینٹ-ڈینس میں گزارا۔

اس کی بیوی "ایلینور ایکویٹائن" تھی جو مغربی یورپ کی سب سے مالدار اور طاقتور خاتون سمجھی جاتی تھی، تاہم کوئی کوئی وارث مذکر اولاد پیدا نہ ہونے کی وجہ سے دونوں میں علیحدگی ہو گئی، پھر ایلینور نے ہنری دوم شاہ انگلستان سے شادی کر لی، وہاں اس سے پانچ مذکر اولاد ہوئی۔

لوئی ہفتم کے دور شاہی میں جامعہ پیرس کا قیام عمل میں آیا اور دوسری صلیبی جنگ ہوئی۔

اس کی وفات 18 ستمبر 1180ء میں ہوئی، اس کا جانشین اس کا بیٹا فلپ دوم شاہ فرانس ہوا۔

## حوالہ جات

زمرہ:خاندان کاپے
زمرہ:دوسری صلیبی جنگ کی مسیحی شخصیات
زمرہ:فرانس کے بارہویں صدی کے شاہان
زمرہ:باسیلیکا ساں-دونی میں تدفین
زمرہ:تنسیخ نکاح
زمرہ:ایلینور اکیتینی
عبد اللہ بن حمد آل ثانی

**عبد اللہ بن حمد آل ثانی**  دولت قطر کے نائب امیر اور غیر سرکاری طور پر قطر کے ولی عہد ہیں۔ وہ سابقہ امیر حمد بن خلیفہ آل ثانی کے ساتویں بیٹے اور موجودہ امیر تمیم بن حمد آل ثانی کے چھوٹے بھائی ہیں۔ 

## مزید دیکھیے
* آل ثانی

## حوالہ جات

زمرہ:1988ء کی پیدائشیں
زمرہ:آل ثانی
زمرہ:بقید حیات شخصیات
زمرہ:قطری مسلم
زمرہ:جارج ٹاؤن یونیورسٹی کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:فرماں رواوں کے بیٹے
زمرہ:والش سکول آف فارن سروس کے فضلا
ناساو، رائنلینڈ-پالاتینات

**ناساو** (جرمن: Nassau) جرمنی کا ایک آباد مقام جو Verbandsgemeinde Nassau میں واقع ہے۔

## جڑواں شہر
شہر ناساو، رائنلینڈ-پالاتینات کا جڑواں شہر Pontchâteau ہے۔

## مزید دیکھیے
* جرمنی
* جرمنی کے شہروں کی فہرست

## حوالہ جات

زمرہ:ویکی ڈیٹا سے مختلف مختصر وضاحت
فاليريا بوروخوفا

**فاليريا بوروخوفا** یا ایمان فیلیریہ بوروخوفا:
Valeria Porokhova
روسی مترجم  اور ترجمان۔ انگریزی سے روسی زبان میں ترجمہ میں مہارت حاصل تھی۔
مسیحیت سے اسلام میں آ گئیں۔
قرآن کا ترجمہ روسی زبان میں کیا تھا۔
## تعارف
ایمان فاليريا بوروخوفا عیسائی مذہب سے اسلام اپنایا۔ **"ایمان"** نام کو اپنے نام کے ساتھ جوڑا۔
محمد سعید الرشد سے شادی کی۔انھی کی دعوت پر مسلمان ہوئی تھیں۔
1981 میں اپنے شوہر اور مذہبی رہنماؤں کی مدد سے **دمشق** کا سفر کیا۔
1991 میں قرآن کا ترجمہ رشین زباں میں پورا کیا۔ جسے جامعہ ال اظہر کی 1997 میں جانچ کے بعد شائع کیا گیا تھا۔ اس ترجمہ کو**بیسویں صدی** میں روسی زباں میں لکھا گیا سب سے بہتر بھی مانا جاتا ہے۔
## انعامات و یادگار باتیں
روسی تاریخ میں وہ بیرونی زباں میں ڈپلوما کرنے والی پہلی تھی۔
ایمان فاليريا بوروخوفا کو روسی مصّفین کی انجمن کا رکن اورروس اوراسلام کی سینٹرل ایشیائی ملکوں میں کئی ادبی اور **سائنسی اکادمیوں** کی ممبر شپ دی گئی۔
6 نومبر، 2003 - **ایران** کے صدر، محمد خاتمی نے مسلم دنیا میں "قرآن کے خادم* کے خاص انعام دیا۔<br>
ایمان فاليريا بوروخوفا کو بزنس آن لائن" کے آن لائن ایڈیشن کے "روس کے 100 خاص مسلمانوں" میں 60 واں نمبر د یا۔
== وفات ==
ایمان فاليريا بوروخوفا کی وفات 79 برس کی عمر میں2 ستمبر، 2019کوماسکو میں ہوا۔
*'ماسکو** میں کھووینسکی قبرستان میں **دفن''' کی گئی۔

## بیرونی روابط
ویب گاہ:
iman.tora.ru

حوالہ جات:

زمرہ:قبول اسلام
زمرہ:نو مسلمین
زمرہ:مسیحیت سے اسلام قبول کرنے والی شخصیات
زمرہ:ایشیائی خواتین
زمرہ:ماسکو اسٹیٹ یونیورسٹی کے فضلا
زمرہ:مترجمین قرآن
زمرہ:روسی مترجمین
زمرہ:انگریزی زبان کے مترجمین
زمرہ:روسی شخصیات
خاندان ناساو

**خاندان ناساو**  یوروپ میں متنوع شاہی سلسلہ ہے۔ اس کا نام ناساو کے نام پر ہے جو موجودہ دور میں جرمنی میں واقع ہے۔

## حوالہ جات

زمرہ:جدید تاریخ لکسمبرگ
زمرہ:فرماں رواوں کی فہرستیں
زمرہ:خاندان ناساو
زمرہ:رومن کیتھولک خاندان
زمرہ:ویکی ڈیٹا سے مطابقت رکھنے والی مختصر تفصیل
زمرہ:مقدس رومی سلطنت میں 1090ء کی دہائی کی تاسیسات
زمرہ:یورپ میں 1093ء کی تاسیسات
زمرہ:نیدرلینڈز کی فرماں روائی
زمرہ:صاحب منصب شخصیات کی فہرستیں
خاندان اورانئے-ناساو

**خاندان اورانئے-ناساو** 
(ولندیزی: *Huis van Oranje-Nassau*، )، یورپی خاندان ناساو کی ایک شاخ ہے جس نے نیدرلینڈز اور یورپ کی سیاست اور حکومت میں مرکزی کردار ادا کیا ہے۔

## مزید دیکھیے
* خاندان ناساو

## حوالہ جات

زمرہ:خاندان ناساو
زمرہ:خاندان اورانئے-ناساو
زمرہ:جرمن اشرافیہ خاندان
زمرہ:یورپ میں 1544ء کی تاسیسات
کاتارینا-امالیا، اورانئے کی شہزادی

**کاتارینا-امالیا، اورانئے کی شہزادی** 
() مملکت نیدرلینڈز کی ولی عہد جس میں نیدرلینڈز، کیوراساؤ، اروبا اور سنٹ مارٹن شامل ہیں۔ 

## مزید دیکھیے
* خاندان اورانئے-ناساو

## حوالہ جات

زمرہ:2003ء کی پیدائشیں
زمرہ:اورانئے کی شہزادیاں
زمرہ:اورانئے کے شہزادے
زمرہ:اورانئے-ناساو کی شہزادیاں
زمرہ:بقید حیات شخصیات
زمرہ:خاندان اورانئے-ناساو
زمرہ:شاہی بچے
زمرہ:ہیگ کی شخصیات
زمرہ:بادشاہوں کی بیٹیاں
زمرہ:ویکی ڈیٹا سے مختلف مختصر وضاحت
زمرہ:ظاہری ورثاء
زمرہ:اکیسویں صدی کی ڈچ خواتین
زمرہ:ورثاء تخت
زمرہ:ڈچ شخصیات
زمرہ:خواتین
سید مبارک علی

انگریز فرنگی حکمران نے سید مبارک علی شاہ کو میجر کا خطاب دیا اور پہلی مرتبہ خدمت کرنے کے عوض پنجاب قانون ساز کونسل کا ممبر1927ء میں بنایا اس کونسل کے دیگر ممبرا میں فیروزنون غلام محمد شاہ،شین شاہ سید آف رجولیئر اور جمال خان لغاری تھے۔1930 سے 1936ءتک کی قانون ساز کونسل کے ارکان میں بھی سید مبارک علی شاہ شامل تھے، جنھیں انگریزوں نے خدمات کے عوض ممبر بنایا جب 1937ء میں کونسل سے پنجاب اسمبلی بنی تو پھر بھی انگریزوں نے میجر مبارک علی شاہ کو ممبر بنوایا 1946ء کے عام انتخابات میں میجر مبارک علی شاہ قائد اعظم مخالف اتحاد میں شامل ہو کر اسمبلی ممبر بنے جبکہ 1947ء سے1949ء کی پنجاب کابینہ میں وزیرخزانہ کا عہدہ حاصل کیا،

## مزید دیکھیے
* کرنل سید عابد حسین
* پیر سید مبارک علی شاہ

## حوالہ جات
حوالہ جات
کرنل سید عابد حسین

1915ء کو پیدا ہوئے، تحریک پاکستان کے حوالے سے نمایاں کام کرت رہے،
شاہ جیونہ خاندان نے ضلع جھنگ کی سیاست میں ہمیشہ کلیدی کردار ادا کیا ہے اور سیدہ عابدہ حسین کے والد کرنل عابد حسین قیام پاکستان سے لی کر سن انیس سو اٹھاون تک کسی نہ کسی حیثیت سے حکومت میں شامل رہے۔ اس دوران ان کے پاس خوراک، مواصلات اور تعلیم جیسی وزارتوں کا قلمدان رہا۔
3 اپریل 1971ء کو وفات پاگئے،
لوئی ششم شاہ فرانس

**لوئی ششم** (1081ء - 1137ء) فرانسیسی زبان میں ** le Gros** (بھاری بدن والا) اور **Le Batailleur** (جنگجو) بھی نام دیا جاتا ہے، یہ 1108ء سے لے کر 1137ء تک شاہ فرانس رہا ہے۔

لوئی ششم، خاندان کیپیشان کا پہلا رکن تصور کیا جاتا ہے، وہ ایک جنگجو بہادر تھا، لیکن عمر کی چوتھی دہائی میں وزن بڑھ گیا تھا اور بدن بہت بھاری ہو گیا تھا اس لیے فرانسیسی زبان میں انھیں "le Batailleur" یعنی بھاری بدن والا کہا جاتا ہے، جس کی وجہ سے میدان جنگ میں لڑنا دشوار ہو گیا تھا۔

## حالات
لوئی ششم کی پیدائش 1081ء میں پیرس میں ہوئی، اس کا باپ فلپ اول تھا۔ بچپن ہی نہایت بہادر اور جنگی اسلحوں سے کھیلنے کا شوقین تھا، حتی کہ جوانی میں کہا جاتا تھا کہ اس جیسے بہادر جوان کے ہاتھ سے اقتدار نہیں چھینا جا سکتا ہے۔

سنہ 1104ء میں لوزیان دی روشفورٹ سے شادی ہوئی، لیکن تین سال میں علیحدگی ہو گئی اور کوئی اولاد نہیں ہوئی۔ پھر 3 اگست 1115ء میں ایڈیلیڈ مورین سے شادی کی، اس سے اٹھ لڑکے پیدا ہوئے۔ ایڈیلیڈ عہد وسطی کی فرانسیسی ملکاؤں میں سے سب سے متحرک اور سیاسی خاتون شمار کی جاتی ہے۔

## تخت نشینی کے وقت حالات
جس وقت لوئی ششم فرانس کا شاہی تخت نشیں ہوا اس زمانے میں فرانس کی مملکت چھوٹے چھوٹے شاہی جاگیرداری میں بکھری ہوئی تھی، جس کی وجہ سے اجتماعی طاقت کمزور ہو گئی تھی۔ لوئی ششم نے آہستہ آہستہ صورت حال کو تبدیل کرنا شروع کر دیا اور خاندان کیپیشان کو مظبوط کرنا شروع کر دیا۔

اور دوسری طرف ایک بڑا چیلنج یہ ہوا کہ لوئی ششم کو ہنری اول شاہ انگلستان کی بڑھتی طاقت کا سامنا کرنا پڑا۔

## حوالہ جات

زمرہ:خاندان کاپے
زمرہ:فرانسیسی رومن کیتھولک
زمرہ:پیرس کی شخصیات
زمرہ:ویکی ڈیٹا سے مختلف مختصر وضاحت
زمرہ:فرانس کے بارہویں صدی کے شاہان
زمرہ:پیرس کی اشرافیہ
زمرہ:باسیلیکا ساں-دونی میں تدفین
اولڈہم

**اولڈہم** () ایک بڑے سابق چکی شہر ہے گریٹر مانچسٹر ، انگلینڈ میں جو Pennines اور دریائے ارک اور دریائے میڈلوک کے درمیان واقع ہے۔ یہ  روچڈیل کے جنوب مشرق اور  مانچسٹر کے شمال مشرق میں واقع ہے۔ یہ **[[میٹروپولیٹن بورو اولڈھم|میٹروپولیٹن]] بیورو [[میٹروپولیٹن بورو اولڈھم|اولڈھم]]** کا انتظامی مرکز ہے ، جس کی مجموعی آبادی 2015 میں 230،800 تھی۔

## حوالہ جات

زمرہ:865ء کی تاسیسات
زمرہ:اولڈھم میں عمارات و ساخات
زمرہ:نویں صدی میں آباد ہونے والے مقامات
زمرہ:ویکی ڈیٹا پر موجود متناسقات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:مانچسٹر عظمی میں ٹاؤن
زمرہ:شمال مغربی انگلستان
زمرہ:مانچسٹر عظمی
مجتبی شجاع الرحمن

مجتبٰی شجاع الرحمٰن ولد میاں شجاع الرحمن 9 ستمبر 1967ء کو لاہور میں پیدا ہوئے۔آپ نے 1993ء میں پنجاب یونیورسٹی لاہور سے ایم بی اے کی ڈگری حاصل کی ۔ آپ ایک کاروباری شخصیت ہیں جو 1998ء سے 1999ء کے دوران ایم سی ایل کے کونسلر 1999ء میں ٹیکسیشن کمیٹی ایم سی ایل کے چیئرمین رہے اور(2001ء سے 2002ء) میں ٹاؤن نائب ناظم راوی ٹاؤن سٹی ڈسٹرکٹ گورنمنٹ لاہور بھی رہے۔ 2002ء سے 2007ء کے دوران صوبائی اسمبلی پنجاب کے رکن رہے ۔ آپ 2008ء کے انتخابات میں بلامقابلہ رکن پنجاب اسمبلی منتخب ہوئے۔2008ء سے 2013ء کے دوران وزیر آبکاری و محصولات اضافی چارج محکمہ اسکول ایجوکیشن ، خزانہ ، خواندگی و غیر رسمی بنیادی تعلیم اور ٹرانسپورٹ فرائض سر انجام دیتے رہے۔ آپ 2013ء کے عام انتخابات میں مسلسل تیسری بار صوبائی اسمبلی پنجاب کے رکن منتخب ہوئے اور بطور وزیر آبکاری ومحصولات اپنے فرائض سر انجام دیے۔آپ 2018ء کے عام انتخابات میں مسلسل چوتھی بار صوبائی اسمبلی پنجاب کے رکن منتخب ہوئے ہیں۔ آپ 11 جون 2013ء سے 29 مئی 2015ء تک وزیر قانون و پارلیمانی امور بھی رہے آپ کے والد گرامی 1979 سے 1987ء کے دوران لاہور کے لارڈ میئر اور 26 سال سے زائد عرصہ ایم سی ایل کے کونسلر رہے ۔

## حوالہ جات
حوالہ جات
ملک احمد سعید خان

**ملک احمد سعید خان** ، ایک پاکستانی سیاست دان ہیں جو 2002 سے 2007 تک اور پھر مئی 2013 سے مئی 2018 اور اگست 2018 سے جنوری 2023 تک پنجاب کی صوبائی اسمبلی کے رکن رہے۔

## ابتدائی زندگی اور تعلیم
ملک احمد سعید خان 23 مارچ 1975 کو قصور میں پیدا ہوئے۔ انھوں نے بیچلر آف لاز 2000 میں پنجاب یونیورسٹی سے کیا۔ 

## سیاسی کیریئر
ملک احمد سعید خان 2002 کے پاکستانی عام انتخابات میں حلقہ پی پی 178 (قصور-IV) سے پاکستان مسلم لیگ (ق) کے امیدوار کے طور پر پنجاب کی صوبائی اسمبلی کے لیے منتخب ہوئے۔ انھوں نے 21,261 ووٹ حاصل کیے اور پاکستان پیپلز پارٹیکے امیدوار چوہدری احمد علی ٹولو کو شکست دی۔  انھوں نے 2008 کے پاکستانی عام انتخابات میں حلقہ پی پی 178 (قصور-IV) سے مسلم لیگ (ق) کے امیدوار کے طور پر پنجاب کی صوبائی اسمبلی کی نشست کے لیے انتخاب لڑا، لیکن وہ ناکام رہے۔ انھوں نے 19,416 ووٹ حاصل کیے اور پی پی پی کے امیدوار احمد علی ٹولو سے سیٹ ہار گئے۔ 
وہ 2013 کے پاکستانی عام انتخابات میں حلقہ پی پی 178 (قصور-IV) سے پاکستان مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انھوں نے 34,335 ووٹ حاصل کیے اور آزاد امیدوار شاہد مسعود علی کو شکست دی۔ وہ 2018 کے پاکستانی عام انتخابات میں حلقہ پی پی 175 (قصور-II) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ 
## حوالہ جات

زمرہ:پنجاب ارکان صوبائی اسمبلی 2018ء تا 2023ء
زمرہ:پنجاب ارکان صوبائی اسمبلی 2002ء تا 2007ء
زمرہ:پاکستان مسلم لیگ (ن) کے ارکان صوبائی اسمبلی (پنجاب)
زمرہ:1975ء کی پیدائشیں
زمرہ:پنجاب ارکان صوبائی اسمبلی 2013ء تا 2018ء
زمرہ:بقید حیات شخصیات
محمد عمر میمن

**محمد عمر میمن** ایک ماہر اردو زبان، شاعر، افسانہ نگار، اردو کی عمدہ تحریروں کے انگریزی ترجمہ نگار اور معروف جریدے *The Annual of Urdu Studies* کے مدیر رہ چکے ہیں۔وہ یونیورسٹی آف وسکونسن–میڈیسن میں اردو ادب اور اسلامیات کے پروفیسر ایمیریٹس رہ چکے ہیں۔ اس کے علاوہ انھوں نے وہاں کے اردو منصوبے کے لیے مشیر کا کردار ادا کیا۔ انھوں جامعۂ ہٰذا میں 38 سال اردو، اسلامیات، عربی، فارسی زبانوں کی تعلیم دی اور اس کے بعد ایک اسکالر کے طور پر کام کیا۔

## خاندان اور تعلیم
عمر علی گڑھ میں 1939ء میں پیدا ہوئے۔ وہ چھ بچوں میں سب سے کم عم تھے۔ ان کا خاندان 1954ء میں تقسیم ہند کے بعد پاکستان منتقل ہوا اور کراچی میں قیام پزیر ہوا۔ اسی شہر میں عمر نے بیچلر اور ماسٹر کی ڈگریوں کی تکمیل کی۔ وہ ایک مختصر عرصے کے لیے ساچل سرمست کالج اور جامعہ سندھ میں درس و تدریس کی خدمت انجام دی۔ وہ 1964ء میں فل پرائٹ اسکالر شپ کے تحت تعلیم کے لیے روانہ ہوئے، جہاں انھوں نے شرقِ قریب کی زبانوں اور ادب میں ماسٹر کی تعلیم ہارورڈ یونیورسٹی میں مکمل کی۔ انھوں نے یونیورسٹی آف کیلیفورنیا، لاس اینجلس سے اسلامیات میں پی ایچ ڈی کی تکمیل کی۔

## ادبی کام
1989ء میں میمن نے اپنے افسانوں کا پہلا مجموعہ *تاریک گلی* کے عنوان سے شائع کیا۔

اس کے علاوہ عمر نے انتظار حسین اور نیر مسعود کی تحریروں کا انگریزی میں ترجمہ کیا۔

ان کی انگریزی تحریروں میں *Do You Suppose it’s the East Wind?* اور *The Greatest Urdu Stories Ever Told* شامل ہیں۔

تراجم :

1- فن فکشن نگاری (تین جلدیں)

2- خندہ اور فراموشی کی کتاب (میلان کنڈیرا)

3- وجود کی ناقابلِ برداشت لطافت (میلان کنڈیرا) م

4- پہچان (میلان کنڈیرا)

5۔ اپنی سو گوار بیسواؤں کی یادیں (گابرئیل گارسیا مارکیز)

6۔ سفید قلعہ (اورحان پامک)

7۔ سمرقند (امین معلوف)

8۔ روشنی کی خیرہ کُن نابودگی (طاہر بن جلون)

9- زوال (البیر کامیو)

10- آوارگی (منتخب تراجم)

11- گم شدہ خطوط (منتخب تراجم)

12- الاندلس (منتخب مضامین کے تراجم)

13- کوئی سی مُسکراہٹ (فرانسوا ساگاں)

14۔ حیرتی بادل (فرانسوا ساگاں) فضلی سنز

15۔ جنگل والا صاحب (بیپسی سدھوا)

16۔ کرپشن (طاہر بن جلون)

17۔ عمارتِ یعقوبیان (علاء الاسوانی)

18۔ آفرینش اور اشیاء کا بے زمانی نظام (تشہکو ازتسو)

19۔ انگارے (شاندور مارئی)

20۔ ایستھر کا ورثہ (شاندور مارئی)

21۔ رخصت (طاہر بن جلون)

22۔ وہ جو قریب آیا، جس نے دیکھا (علاء الاسوانی)

23۔ نوجوان ناول نگار کے نام خطوط(ماریو برگس یوسا)

24۔ ناول کا فن (میلان کنڈیرا)

25۔ مجھے اپنی آنکھوں میں محفوظ کرلو (کارلوس فوینتیس)

26۔ بیگانہ (شمعون بلاس) غیر مطبوعہ

27۔ اُمّید اور دوسرے خطرناک مشاغل (لیلیٰ العلمی)

## انتقال
عمر 4 جون، 2018ء کو وسکونسن میں شدید بیماری کی وجہ سے انتقال کر گئے۔ اکادمی ادبیات پاکستان نے ایک بیان میں محمد عمر میمن کے گذر جانے کو اردو ادب کے لیے ایک بہت بڑا نقصان قرار دیا تھا۔

## مزید دیکھیے
* پاکستان میں اردو
* ریاستہائے متحدہ امریکا میں اردو
* اردو ادب
* اردو افسانہ نگاروں کی فہرست
* ترجمہ

## حوالہ جات

زمرہ:1939ء کی پیدائشیں
زمرہ:علی گڑھ کی شخصیات
زمرہ:جامعہ سندھ کا تدریسی عملہ
زمرہ:ہارورڈ یونیورسٹی کے فضلا
زمرہ:یونیورسٹی آف کیلیفورنیا کے فضلا
زمرہ:اردو افسانہ نگار
زمرہ:اردو شعرا
زمرہ:انگریزی زبان کے مترجمین
زمرہ:انگریزی زبان کے مصنفین
زمرہ:2018ء کی وفیات
زمرہ:4 جون کی وفیات
زمرہ:پاکستانی ادبی نقاد
زمرہ:پاکستانی ماہرین تعلیم
زمرہ:میمن شخصیات
غاضرہ بن سمرہ

**غاضرہ بن سمرہ** انھیں شرف صحابیت حاصل ہے۔
ان کا پورا نام غاضرہ بن سمرہ بن عمرو بن قرط بن خباب تمیمی عنبری۔صحابی ہیں۔ان کو نبی صلی اللہ علیہ وسلم نے صدقات کی تحصیل پرمقررکیاتھا۔یہ ابن کلبی کا قول ہے۔ان کے والد سمرہ بن عمرو کو خالد بن ولید نے یمامہ میں اپنا نائب بنایا

## حوالہ جات
غالب بن ابجر

**غالب بن ابجرمزنی** انھیں شرف صحابیت حاصل ہے۔
بعض لوگ ان کوغالب بن دیخ مزنی کہتے ہیں شایدیہ ان کے داداہیں۔ان کا شمار اہل کوفہ میں ہے۔ان سے عبداللہ بن مغفل نے روایت کی ہے اس کوشریک نے منصورسے انھوں نے عبیدبن حسن بن ابی الحسن بصری سے انھوں نے عبد اللہ بن مغفل سے انھوں نے غالب بن دیخ سے پالے ہوئے گدھوں کی بابت نبی صلی اللہ علیہ وسلم کی یہ حدیث روایت کی ہے کہ میں نے ان گدھوں کاگوشت تمھارے لیے مکروہ کیاہے جوبستی کے قریب رہتے ہوں۔اورشعبہ نے اورمسعر نے ان کا نام غالب بن ابجرکابیان کیاہے۔ہمیں عبد الوہاب بن ابی منصور بن سکینہ نے اپنی سند کے ساتھ سلیمان بن اشعث سے روایت کرکے خبردی وہ کہتے تھے ہم سے عبد اللہ بن ابی زیاد نے بیان کیاوہ کہتے تھے ہم سے عبیداللہ نے اسرائیل سے انھوں نے منصوربن عبیدبن ابی الحسن بصری سے انھوں نے عبد الرحمن سے انھوں نے غالب بن ابجر سے روایت کرکے بیان کیاکہ ایک مرتبہ قحط پڑا اورمیرے پاس کچھ نہ تھاجومیں اپنے گھروالوں کوکھلاتاصرف چند گدھے تھے اوررسول خدا صلی اللہ علیہ وسلم نے پالے ہوئے گدھوں کاگوشت حرام کردیاتھالہذامیں آپ کی خدمت میں گیااورمیں نے کہااس طرح قحط سالی ہے اورآپ نے گدھے کاگوشت حرام کردیاہے توآپ نے فرمایاکہ فربہ گدھوں کاگوشت کھلادومیں نے صرف ان گدھوں کا گوشت مکروہ قراردیا ہے جوبستی کے گرد گھومتے ہوں۔ان سے عبد الرحمن بن مقرن نے قبیلۂ قیس غیلان کی فضیلت میں روایت کی ہے۔ ان کاتذکرہ تینوں(ابن مندہ ابو نعیم ابن عبد البر) نے لکھاہے۔

## حوالہ جات
غالب بن بشر

**غالب بن بشر اسدی** انھیں شرف صحابیت حاصل ہے۔
یہ ان لوگوں میں ہیں جنھوں نے طلیحہ سے جدائی اختیارکی تھی اوراسلام پر قائم رہے تھے جبکہ طلیحہ نبی صلی اللہ علیہ وسلم کے بعد نبوت کا دعوی کیاتھا۔یہ ابن اسحاق کاقول ہے۔

## حوالہ جات
غالب بن عبد اللہ

**غالب بن عبد اللہ کنانی لیثی ** ایک صحابی تھے جنھوں نے کئی غزوات میں شرکت کی۔

### نام ونسب
ان کا پورا نام غالب بن عبد اللہ بن مسعربن جعفربن کلب بن عوف بن کعب بن عامربن لیث بن بکیربن عبدمناہ بن کنانہ۔کنانی لیثی۔ابن کلبی نے ان کا نسب بیان کرکے کہاہے کہ بعض لوگوں نے ان کا نام غالب بن عبیداللہ لیثی بیان کیاہے شماران کااہل حجاز میں ہے۔ابوعمرنے کہاہے کہ بعض لوگ ان کو کلبی کہتے ہیں مگرصحیح یہ ہے کہ غالب بن عبیداللہ لیثی ہیں۔

### اسلام و غزوات
ان کو رسول خداصلی اللہ علیہ وسلم فتح مکہ کے سال میں بھیجا تھا تاکہ مکہ جانے کاآسان راستہ تجویز کر دیں نیزایک مرتبہ ان کو رسول خداصلی اللہ علیہ وسلم نے ساٹھ سواروں پر سردار بنا کر قبیلہ بنی ملوح کی طرف بھیجا تھا جوایک شاخ قبیلہ یعمرشداخ کی ہے یہ لوگ مقام کدید میں رہتے تھے اور رسول اللہ نے ان کو حکم دیا تھا کہ ان لوگوں کو جا کر لوٹ لینا چنانچہ جب یہ مقام کدیدمیں پہنچے تو حارث بن مالک بن برصاءلیثی ان کو ملے سب مسلمانوں نے ان کو گرفتار کر لیا حارث نے کہا میں تو مسلمان ہو کر آیا ہوں غالب نے کہا کہ اگر تم سچے ہو تو ایک شب گرفتار رہنے سے تمھارا کچھ نقصان نہیں اوراگر تمھاری بات غلط ہے تو تم کو گرفتار رکھیں گے۔ان کا تذکرہ تینوں(ابن مندہ ابو نعیم ابن عبد البر) نے لکھاہے ابوعمرکا یہ کہنا کہ کلبی نہیں ہیں لیثی ہیں صحیح نہیں کلبی اور لیثی میں کوئی فرق نہیں ہے کلب بھی قبیلۂ لیث کی ایک شاخ ہے سیاق نسب سے یہ بات معلوم ہوجاتی ہے۔ابن مندہ اور ابو نعیم اورابو عمر نے لکھا ہے کہ یہ فتح مکہ میں شریک تھے اورآسان راستہ انھیں نے تجویز کیا تھا اور ابن کلبی نے کہاہے کہ رسول خدا صلی اللہ علیہ وسلم نے ان کو بنی مرہ کی طرف مقام فدک میں بھیجا تھا مگر فدک پہنچنے سے پہلے یہ شہید ہو گئے۔ابن اسحاق نے بھی فتح مکہ سے پہلے غالب کے لشکر کا ذکر کیا ہے مگریہ نہیں بیان کیا کہ یہ شہید ہو گئے تھے ابن اسحاق نے ان کوکلبی لیثی لکھا ہے اس سے بھی معلوم ہوتاہے کہ کلب قبیلۂ لیث کی ایک شاخ ہے۔

### گورنری
امیر معاویہ کے زمانے میں ابن زیاد نے خراسان کا گورنر مقررکیا۔

### وفات
زمانہ ٔ وفات غیر متعین ہے۔

## حوالہ جات
غرفہ ازدی

**غرفہ الازدی** ان کا صحابی ہونابیان کیاجاتاہے
ان کا شمار اہل کوفہ میں ہے۔ان سے ابوصادق نے روایت کی ہے اورانھوں نے کہاہے کہ یہ نبی صلی اللہ علیہ وسلم کے اصحاب میں سے تھے اوراصحاب صفہ میں تھے یہی ہیں جن کے لیے نبی صلی اللہ علیہ وسلم نے دعاکی تھی کہ یااللہ ان کی خریدوفروخت میں برکت عنایت فرما۔یہ کہتے ہیں کہ میرے دل میں حضرت علی کے کاموں کی طرف سے کچھ شک تھا۔ ایک روز میں حضرت علی کے ساتھ فرات کے کنارہ گیاتووہ راستہ سے ہٹ کرایک مقام پر کھڑے ہو گئے اورہم لوگ بھی ان کے گرد کھڑے ہو گئے انھوں نے اپنے ہاتھ سے اشارہ کرکے کہا کہ یہ مقام ان لوگوں کی فرودگاہ ہے اوران کاخون یہاں گرایاجائے گا جن کا کوئی مددگار نہ زمین میں ہوگانہ آسمان میں سوا اللہ کے۔پس جب حسین شہید ہوئے تومیں گیاجب اس مقام پر پہنچاتودیکھا کہ یہ وہی مقام ہے جس کی بابت حضرت علی نے ہم سے کہاتھاپس میں نے توبہ کی ان خیالات سے جو مجھے حضرت علی کی طرف سے تھے اورمجھے معلوم ہوگیاکہ حضرت علی نے جوکچھ کیاہے وہ کسی کے حکم کے موافق کیاہے جواب تک پہنچا۔ان کا تذکرہ ابن دباغ نے ابوعمرپراستدراک کرنے کے لیے لکھاہے۔

## حوالہ جات

زمرہ:اصحاب صفہ
غرفہ بن حارث

**غرفہ بن حارث کندی ** ان کا صحابی ہونابیان کیاجاتاہے۔
غرفہ ابن حارث کندی۔کنیت ان کی ابوالحارث ہے۔صحابی ہیں۔زمانہ ردت (جب کچھ لوگ مرتد ہوئے)میں عکرمہ بن ابی جہل کے ساتھ ہوکرلڑے تھے۔ان سے کعب بن علقمہ اورعبداللہ بن حارث نے روایت کی ہے۔ہمیں ابو احمد بن ابی منصورامین نے اپنی سند کے ساتھ ابوداؤد یعنی سلیمان بن اشعث سے نقل کرکے خبردی وہ کہتے تھے ہم سے محمد بن حاتم نے بیان کیاوہ کہتے تھے ہم سے عبد الرحمن بن مہدی نے ابن مبارک سے انھوں نے حرملہ بن عمران سے انھوں نے عبد اللہ بن حارث ازدی سے انھوں نے غرفہ بن حارث سے روایت کرکے خبردی کہ وہ کہتے تھے میں رسول خدا صلی اللہ علیہ وسلم کے ہمراہ حجۃ الوداع میں شریک تھاکچھ اونٹ قربانی کے لیے آپ کے سامنے لائے گئے آپ نے فرمایاابوالحسن کو میرے پاس بلالاؤ چنانچہ حضرت علی بلائے گئے آپ نے فرمایانیزے کے نیچے کا حصہ تم پکڑو اوراوپر کا حصہ آپ نے پکڑاپھردونوں نے مل کراونٹوں کو مارنا شروع کیاپھربعد اس کے جب آپ اپنے خچر پر سوارہوئے تو حضرت علی کوبھی اپنے پیچھے بٹھالیاتھا۔اورحرملہ بن عمران نے کعب بن علقمہ سے انھوں نے غرفہ بن حارث کندی صحابی سے روایت کی ہے کہ انھوں نے ایک نصرانی کو مصرمیں سنا کہ وہ نبی صلی اللہ علیہ وسلم کوگالی دے رہاتھایہ بھی مصرہی میں رہتے تھے پس انھوں نے اس نصرانی کی ناک پرایک گھونسہ مارایہ معاملہ عمروبن عاص کے سامنے پیش ہواعمروبن عاص نے ان سے کہا کہ دیکھو ہم ان لوگوں سے عہد کرچکے ہیں امان دے چکے ہیں غرفہ نے کہامعاذاللہ ہم ان کویہ عہد تھوڑے دے چکے ہیں کہ وہ نبی صلی اللہ علیہ وسلم کوبرملابراکہاکریں ہم نے ان کو صرف یہ عہد دیا ہے کہ اپنے کنیسوں میں ان کواختیا رہے جوچاہیں کہیں (مسلمانوں کے لیے کوئی ناشائستہ بات نہ کہیں)اوراپنے احکام پر عمل کریں ہاں اگرہمارے پاس سے جاناچاہیں توہم ان سے تعرض نہ کریں توعمروبن عاص نے کہابے شک تم سچ کہتے ہو ان کا تذکرہ تینوں(ابن مندہ ابو نعیم ابن عبد البر) نے لکھاہے۔

## حوالہ جات
پیر سید مبارک علی شاہ

رویت ہلال کمیٹی سابق چیئر مین علامہ سید محمود احمد رضوی کے داماد اور تحریک نظام مصطفی کے مجاہد پیر سید مبارک علی شاہ 11 مئی 2017ء کو 75 برس کی عمر میں لاہور انتقال کر گئے۔ ان کی نماز جنازہ داتا دربار میں ادا کی گئی،
اوم پرکاش ملک

**اوم پرکاش ملک** بھارت اردو شعرا میں سے ایک تھے۔ اگر چیکہ وہ پیشے سے ایڈوکیٹ تھے، تاہم وہ خود اردو کے شاعر تھے اور انجمن ترقی اردو، ہند کی پنجاب شاخ کے سابق معتمد عمومی رہ چکے تھے۔

## اردو سے رغبت
اوم پرکاش ملک آزاد بھارت کے ایک معمر اردو شاعر تھے۔ ان کی اردو سے دل چسپی کے سبب وہ  انجمن ترقی اردو کی پنجاب شاخ کے سابق معتمد عمومی رہ چکے ہیں۔

## سیاسی اور فکری وابستگی
ملک سیاسی طور پر کانگریسی تھے اور گاندھیائی پُر امن افکار کے حامی تھے۔

## انتقال
2 جون 2020ء کو اوم پرکاش ملک دہلی میں انتقال کر گئے۔

## مزید دیکھیے
* بھارت میں اردو
* بھارتی پنجاب میں اردو
* اردو ادب
* اردو شاعری
* انڈین نیشنل کانگریس
* موہن داس گاندھی

## حوالہ جات

زمرہ:انجمن ترقی اردو
زمرہ:بھارتی اردو شعرا
زمرہ:بھارتی وکلاء
زمرہ:پنجاب، بھارت کے شعرا
زمرہ:2 جون کی وفیات
زمرہ:2020ء کی وفیات
زمرہ:گاندھیائی شخصیات
زمرہ:انڈین نیشنل کانگریس کے سیاست دان
زمرہ:دہلی میں وفات پانے والی شخصیات
مظفر رزمی

**مظفر رزمی** اتر پردیش، بھارت سے تعلق رکھنے والے ایک اردو شاعر تھے۔ 

## شاعری
رزمی نے تین شعری مجموعے لکھے تھے۔ ان میں سے ایک *لمحوں کی خطا* کو اس وقت کے بھارت کے وزیر اعظم منموہن سنگھ نے جاری کیا، جو خود اردو زبان و ادب سے بہ خوبی آشنائی کے لیے مشہور رہے۔

## انتقال
رزمی 19 ستمبر، 2012ء کو مختصر سی علالت کے بعد انتقال کر گئے۔ ان کے پس ماندگان میں دو بیٹیاں اور تین بیٹے تھے۔ 

## مزید دیکھیے
* بھارت میں اردو
* اتر پردیش میں اردو
* اردو ادب
* اردو شاعری
* منموہن سنگھ

## حوالہ جات

زمرہ:بھارتی اردو شعرا
زمرہ:اتر پردیش کی شخصیات
زمرہ:19 ستمبر کی وفیات
زمرہ:2012ء کی وفیات
شیخ منظور الٰہی

**شیخ منظور الٰہی**  ایک پاکستانی سیاست دان تھے جو وزیر اعلیٰ پنجاب بھی رہے۔  ان کا انتقال سنہ 2008ء میں ہوا۔ 

## مزید دیکھیے
* وزیر اعلیٰ پنجاب (پاکستان)

## حوالہ جات

زمرہ:2008ء کی وفیات
زمرہ:پاکستانی شخصیات نامکمل مضامین
زمرہ:پنجاب (پاکستان) کے وزرائے اعلیٰ
زمرہ:ویکی ڈیٹا سے مطابقت رکھنے والی مختصر تفصیل
اسرار جمعی

**اسرار جمعی** کا حقیقی نام **اسرار الحق** تھا۔ وہ پٹنہ، بہار سے تعلق رکھنے والے اردو زبان کے شاعر اور مزاحیہ پندرہ روزہ *پوسٹ مارٹم* کے مدیر تھے۔

## خاندانی پس منظر
جمعی پٹنہ میں 1937ء میں پیدا ہوئے۔ ان کے والد سید ولی الحق ایک زمین دار تھے۔ والد نے تحریک خلافت میں بھی حصہ لیا تھا اور وہ گاندھی جی اور مولانا محمد علی جوہر کے ساتھیوں میں سے ایک تھے۔ جمعی نے نئی دہلی میں ڈاکٹر ذاکر حسین کی شاگردی میں زانوئے تلمذ تہ کیا، بعد ازاں بھارت کے صدر جمہوریہ بھی بنے۔ حسین نے انھیں پلانی میں واقع برلا انسٹی ٹیوٹ آف ٹیکنالوجی میں انجینئری پڑھنے کا مشورہ دیا۔ اسی زمانہ طالب علمی میں جمعی تخلص اختیار کیا گیا اور عوامی مشاعروں میں شرکت کا دور بھی شروع ہوا۔

## والد کی موت اور بعد کے حالات
جمعی کالج ہی میں تھے جب انھیں انھیں ان کے والد کی رحلت کی خبر ملی اور وہ پٹنہ لوٹ آئے۔ یہاں انھوں نے ایک انسٹی ٹیوٹ شروع کیا جہاں طبی اور انجینئری داخلے کے امتحانوں کی تیاری دی جا رہی تھی۔ اگلے کچھ سال مشکلات میں گذرے: جائداد کے تنازعات، خاندان میں پھوٹ اور والدہ کا گذر جانا ان سب کی اہم وجوہ شامل تھے۔

## اردو ادب کی خدمت
شخصی، خاندانی اور مالی مشکلات کے باوجود وہ اردو ادب کی خدمت میں لگے رہے۔ انھوں نے چار شعری مجموعے اور ہندوستان کی تاریخ پر کئی کتابچے لکھے۔ وہ اردو پندرہ روزہ مزاحیہ رسالے *پوسٹ مارٹم* کے مدیر بھی تھے۔

## انتقال
4 اپریل، 2020ء کے دن وہ نئی دہلی میں انتقال کر گئے۔

## نمونہ کلام
:جس دیش میں گنگا بہتی ہے
:اس دیش میں پانی بکتا ہے۔

## مزید دیکھیے
* بھارت میں اردو
* بہار میں اردو
* اردو ادب
* اردو شاعری
* طنز و مزاح
* ڈاکٹر ذاکر حسین

## حوالہ جات

زمرہ:1937ء کی پیدائشیں
زمرہ:4 اپریل کی وفیات
زمرہ:2020ء کی وفیات
زمرہ:بھارتی اردو شعرا
زمرہ:اردو مزاح نگار
زمرہ:مدیران
زمرہ:پٹنہ کی شخصیات
زمرہ:نئی دہلی میں وفات پانے والی شخصیات
برٹرینڈ گلینسی

**برٹرینڈ گلینسی**  1941ء سے 1946ء کے درمیان میں ایک آئرش نژاد برطانوی نوآبادیاتی منتظم اور صوبہ پنجاب (برطانوی ہند) کا گورنر تھا۔ 

## مزید دیکھیے
* صوبہ پنجاب (برطانوی ہند)

## حوالہ جات

زمرہ:1882ء کی پیدائشیں
زمرہ:1953ء کی وفیات
زمرہ:گورنر پنجاب (برطانوی ہند)
زمرہ:ڈبلن (شہر) کی شخصیات
زمرہ:ایگزیٹر کالج، اوکسفرڈ کے فضلا
سیتلا مندر

سیتلا مائی ہندو دھرم میں جلد کی بیماریوں سے شفاء دینے والی دیوی کے طور پر جانی جاتی ہے۔ سیتلا مائی کو ارسرو اور دودھ والی سیتلا بھی کہتے ہیں۔ لاہور کے علاوہ ہندوستان کے بیشتر علاقوں میں مائی سیتلا کے منادر موجود ہیں۔ برصغیر کے لوگوں کا عقیدہ تھا کہ سیتلا مندر میں آنے والا ہر چیچک کا مریض صحت یاب ہو جاتا ہے۔ منشی رام پرشاد ماتھر لکھتے ہیں "سیتلا ، پاریتی یا دیوی کی ایک اجمالی شکل ہے۔ چونکہ یہ چیچک کے مریض کو سکون بخشتی ہے۔ اس کو دیگر معنوں میں ٹھنڈک بھی کہتے ہیں." لغت میں بھی سیتلا کا معنی چیچک کی دیوی ملتا ہے.
## مزید دیکھیے

## حوالہ جات

زمرہ:ہندومت
عطا محمد بھنبھرو

سندھ کے نامور تاریخ دان اور ادیب نامور ادیب عطا محمد بھنبرو نے 300 سے زائد کتابیں لکھیں۔
## بیٹے کا اغوا
عطا محمد بھنبھرو سندھ کی تاریخ کے موضوع پر متعدد کتابوں کے مصنف اور مترجم تھے۔ انھوں نے 2012ء میں صدارتی ایوارڈ لینے سے انکار کر دیا تھا، ان کا کہنا ہے کہ ان کا بیٹا راجہ داہر گاؤں میں زمینیں سنبھالتا ہے اور چار جون کی شب قانون نافذ کرنے والے اداروں نے ان کے گاؤں بچل بھنبھرو کا محاصرہ کر کے ان بیٹے کو حراست میں لے لیا اور آنکھوں پر پٹی باندھ کر اپنے ساتھ لے گئے۔ عطا محمد بھنبھرو کا دعویٰ تھا کہ ان کا بیٹا کبھی مجرمانہ کارروائی میں ملوث نہیں رہا بلکہ وہ ایک سنجیدہ قوم پرست سیاسی کارکن ہے اور اس پر کوئی مقدمہ بھی درج نہیں۔ انھوں نے خدشہ ظاہر کیا کہ ان کے نوجوان بیٹے کو جعلی مقابلے میں ہلاک کر دیا جائے گا یا تشدد میں ہلاک کرکے مسخ شدہ لاش پھینک دی جائے گی جیسے اس سے پہلے بھی قوم پرست کارکنوں کے ساتھ کیا گیا ہے۔ 26 جولائی2015ء ان کے بیٹے کو قتل کر دیا گیا۔

## وفات
عطا محمد بھنبھرو 90 برس کی عمر میں 4 جون 2020ء کو انتقال کرگئے، عطا محمد بھنبرو کی نماز جنازہ ان کے آبائی گاؤں گوٹھ بچل بھمبھرو میں ہوئی۔

## مزید دیکھیے
* قوم پرستی

## حوالہ جات

زمرہ:سندھی شخصیات
زمرہ:ضلع خیرپور کی شخصیات
زمرہ:2020ء کی وفیات
زمرہ:1936ء کی پیدائشیں
زمرہ:سندھی مصنفین
زمرہ:سندھ مسلم لا کالج کے فضلا
زمرہ:لطیف ایوارڈ وصول کنندگان
زمرہ:ویکی ڈیٹا سے مختلف مختصر وضاحت
تاج بلوچ

تاج بلوچ (تاج محمد بُلو) سندھی شاعر تھے ، انھوں نے 4 کتابیں لکھی تھیں ، وہ سندھی ادبی سنگت کے سابق جنرل سکریٹری تھے۔ 80 سال کی عمر میں کراچی میں دل کا دورہ پڑنے سے ان کا انتقال ہو گیا

## حوالہ جات

زمرہ:ضلع سکھر کی شخصیات
زمرہ:سندھی مصنفین
شہزادی الزبتھ، برابنٹ کی ڈچیس

**شہزادی الزبتھ، برابنٹ کی ڈچیس** 
(; ) تخت بلجئیم کی ظاہری وارث ہے۔ وہ فیلیپ شاہ بلجئیم کی سب سے بڑی اولاد ہے۔ 21 جولائی 2013ء کو اپنے دادا شاہ البرٹ دوم نے اس کے والد کے حق میں دستبردار ہونے پر اسے یہ حیثیت حاصل ہوئی۔ 

## حوالہ جات

زمرہ:2001ء کی پیدائشیں
زمرہ:بادشاہوں کی بیٹیاں
زمرہ:بقید حیات شخصیات
زمرہ:بیلجئیم کے شہزادیاں
زمرہ:خاندان بلجئیم
زمرہ:ظاہری ورثاء
زمرہ:ویکی ڈیٹا سے مطابقت رکھنے والی مختصر تفصیل
زمرہ:لنکن کالج، اوکسفرڈ کے فضلا
زمرہ:اکیسویں صدی کی بیلجئیم کے شخصیات
زمرہ:اکیسویں صدی کی بیلجئیمی خواتین
زمرہ:شاہی بچے
زمرہ:ساکس کوبرگ و گوتھا خاندان
زمرہ:بیلجئیمی رومن کیتھولک
زمرہ:خواتین
زمرہ:بیلجئیم کے شہزادے
زمرہ:بیلجیمی شخصیات
المہتدی باللہ البلقیہ

**المہتدی باللہ البلقیہ**  برونائی کے بادشاہ حسن البلقیہ کا سب سے بڑا بیٹا اور ولی عہد ہے۔

## حوالہ جات

زمرہ:1974ء کی پیدائشیں
زمرہ:برونائی مسلم
زمرہ:بقید حیات شخصیات
زمرہ:میگڈالن کالج، اوکسفرڈ کے فضلا
زمرہ:نشان عبد العزیز آل سعود یافتگان
زمرہ:ظاہری ورثاء
زمرہ:ایسوسی ایشن فٹ بال گول کیپر
زمرہ:برونائی فٹبالر
زمرہ:فرماں رواوں کے بیٹے
خاندان گلوکسبورگ

**خاندان گلوکسبورگ**  خاندان اولڈنبرگ کی ڈنمارکی-جرمن شاخ ہے جس کے اراکین ڈنمارک، ناروے، یونان اور متعدد شمالی جرمن ریاستوں میں مختلف اوقات حکومت کر چکے ہیں۔

## مزید دیکھیے
* خاندان اولڈنبرگ

## حوالہ جات

زمرہ:خاندان گلوکسبورگ
زمرہ:ویکی ڈیٹا سے مطابقت رکھنے والی مختصر تفصیل
زمرہ:جرمن اشرافیہ خاندان
عتبہ بن مسعود

**عتبہ بن مسعود ہذلی** حضرت محمد صلی اللہ علیہ و آلہ وسلم کے جلیل القدر اصحاب صفہ میں سے ہیں۔
سلسلۂ نسب عتبہ بن مسعود بن غافل بن حبیب بن شمخ بن فار بن مخزوم ہذلی عبداللہ بن مسعود کے بھائی ہیں ان کی کنیت ابو عبد اللہ تھی انھوں نے اپنے بھائی عبد اللہ کے ساتھ حبشہ کی طرف دوبارہ ہجرت کی تھی اور مدینے میں بھی آئے تھے غزوہ احد اوراس کے بعد کے کل غزوات میں رسول خدا صلی اللہ علیہ وسلم کے ساتھ شریک تھے۔زہری نے کہاہے کہ ہمارے نزدیک عبد اللہ اپنے بھائی سے زیادہ دینی مسائل کونہ جانتے تھے لیکن یہ بہت جلدانتقال کرگئے تھے۔زہری سے یہ بھی منقول ہے کہ عبد اللہ اپنے بھائی سے زیادہ قدیم الصحبت اورقدیم الہجرت نہ تھے لیکن وہ عبد اللہ سے پہلے انتقال کرگئے عبد اللہ بن عتبہ سے روایت ہے کہ وہ کہتے تھے جب عبد اللہ بن عتبہ کاانتقال ہواتوان کے بھائی عبد اللہ ان کو رونے لگے بعض لوگوں نے ان سے کہاکہ کیاتم روتے ہوانھوں نے کہاکہ (اس میں تعجب ہی کیاعتبہ )میرے بھائی اوررسول خدا صلی اللہ علیہ وسلم کے یہاں میرے ساتھی تھے اور سوا عمربن خطاب رضی اللہ عنہ کے سب لوگوں سے مجھ کوزیادہ محبوب تھے۔بعض لوگوں نے کہاہے کہ عتبہ نے حضرت عمر رضی اللہ عنہ کی خلافت میں وفات پائی تھی۔جیساکہ کہاگیاہے اور وہ جو قاسم بن عبد الرحمن سے روایت کی گئی ہے کہ عتبہ نے 44ھ میں وفات پائی تھی تو اس بناپران کا انتقال اپنے بھائی کے بعدہوگانہ کہ پہلے۔ان کاتذکرہ تینوں(ابن مندہ ابو نعیم ابن عبد البر) نے لکھاہے۔

## نام و نسب
عتبہ نام ، والد کا نام مسعود تھا، نسب نامہ یہ ہے،عتبہ بن مسعود بن غافل بن حبیب ابن شمخ بن فاربن مخزوم بن صاہلہ بن کاہل بن حارث بن تمیم بن سعد بن بذیل بن مدرک حضرت عتبہؓ مشہور صحابی حضرت عبد اللہ بن مسعودؓ کے حقیقی بھائی تھے۔

### اسلام و ہجرت
حضرت عتبہ بن مسعود رضی اللہ عنہ دعوت اسلام کے آغاز میں مشرف باسلام ہوئے ، ہجرت ثانیہ میں حبشہ پھر وہاں سے مدینہ گئے۔

### غزوات
مدینہ آنے کے بعد سب سے اول غزوہ احد میں شریک ہوئے اور اس کے بعد کے تمام غزوات میں آنحضرت ﷺ کی ہمرکابی کا فخر حاصل کرتے رہے۔

### وفات
حضرت عمرؓ کے عہدِ خلافت میں وفات پائی، انھی نے نماز جنازہ پڑھائی، حضرت عبد اللہ ابن مسعود رضی اللہ تعالیٰ عنہ اس وقت زندہ تھے، ان کو بھائی کی موت کا سخت قلق ہوا، ضبط وتحمل کے باوجود بے اختیار آنسو جاری ہو گئے، لوگوں نے تعجب کے لہجہ میں پوچھا آپ بھی روتے ہیں؟ جواب دیا میرا بھائی آنحضرت ﷺ کی صحبت کا میرا ساتھ تھا اور عمرؓ بن خطاب کے علاوہ مجھے دنیا میں سب سے زیادہ محبوب تھا۔

### فضل و کمال
عبداللہ بن مسعودؓ اپنے فضل وکمال کے لحاظ سے حبرالامۃ کہلاتے تھے ، عتبہ بھی اپنی صلاحتیوں کے اعتبار سے ان سے کم نہ تھے؛لیکن دنیا سے کم سن گئے ، اس لیے ان کے جوہر نہ چمکنے پائے۔

## حوالہ جات

زمرہ:اصحاب صفہ
زمرہ:مہاجرین حبشہ
زمرہ:اصحاب احد
زمرہ:اصحاب خندق
زمرہ:اصحاب خیبر
زمرہ:جنت البقیع میں مدفون شخصیات
محمد رفیق قاسمی

**محمد رفیق قاسمی** (1946ء — 6 جون 2020ء) بھارت کے ایک تحریکی اور فکری عالم دین اور فاضلِ دیوبند جو جماعت اسلامی ہند کے اہم ذمہ دار اور اس کی مرکزی مجلس شوری کے رکن تھے۔ نیز آل انڈیا مسلم پرسنل لا بورڈ اور تنظیم ابنائے قدیم دار العلوم دیوبند کے بھی رکن تھے۔

## ابتدائی زندگی
مولانا رفیق قاسمی کی پیدائش 1365ھ / 1946ء میں اتر پردیش کے ضلع بلرام پور میں ہوئی، ان کے والد کا نام محمد الیاس تھا۔ ابتدائی تعلیم مدرسہ فرقانیہ گونڈہ، اترپردیش سے حاصل کی، اس کے بعد اعلی دینی تعلیم کے لیے دارالعلوم دیوبند کا رخ کیا جہاں 5 برس تک رہے اور فضیلت تک تعلیم حاصل کی۔ بعد ازاں مظاہر علوم سہارنپور سے بھی کسب فیض کیا۔ مشہور اساتذہ میں سید فخر الدین احمد، قاری محمد طیب اور محمد زکریا کاندھلوی قابل ذکر ہیں۔ تعلیم سے فراغت کے بعد مدرسہ شمس العلوم ضلع سدھارتھ نگر، مدرسہ ناصر العلوم گونڈہ، مدرسہ اسلامی میرٹھ اور جامعہ محمدیہ بلرام پور وغیرہ میں تدریسی خدمات انجام دیں۔ اس کے بعد جماعت اسلامی ہند سے باضابطہ منسلک اور جماعت کی سرگرمیوں کے لیے وقف ہو گئے۔

## جماعت اسلامی میں
1975ء میں جماعت اسلامی ہند، ریاست اترپردیش کے اضلاع گونڈہ و بہرائچ کے ناظم، پھر علاقہ بریلی کے ناظم مقرر کیے گئے۔ مولانا رفیق قاسمی بھارت میں ایمرجنسی کے دوران میں بہت زیادہ سرگرم رہے۔

1982ء میں انھیں اتر پردیش کے امیر حلقہ سید حامد حسین کا معاون خصوصی مقرر کیا گیا، حامد حسین کے انتقال کے بعد انھیں کچھ عرصہ قائم مقام امیر حلقہ، اس کے بعد امیر حلقہ مقرر کیا گیا۔

1995ء میں مرکز جماعت دہلی میں بلا کر شعبۂ خواتین کے اضافی چارج کے ساتھ شعبۂ اسلامی معاشرہ کا کل ہند سکریٹری بنا دیا گیا۔ اس عہدے پر وہ مارچ 2019ء تک فائز رہے۔ اپریل 2019ء میں وہ جماعت کی مرکزی مجلس شوریٰ کے رکن منتخب ہوئے تھے اور وفات تک اسی عہدے پر رہے۔

## وفات
مولانا رفیق قاسمی عوارض قلب میں مبتلا تھے اور اسی عارضہ میں 6 جون 2020ء کی صبح تقریباً 8 بجے دل کا سخت دورہ پڑا اور 75 برس کی عمر میں دہلی کے الشفا ہسپتال میں وفات پائی۔ اسی دن عصر کے بعد جماعت کے احاطہ کی مسجد "اشاعت الاسلام" میں لوگوں نے کورونا وائرس کی وجہ سے سماجی فاصلہ گیری بنائے ہوئے متعدد بار نماز جنازہ ادا کی اور پھر شاہین باغ قبرستان میں بھی نماز جنازہ ہوئی، سینکڑوں لوگوں نے احتیاط کے ساتھ جنازہ و تدفین میں شرکت کی۔ پسماندگان میں ایک بیوی، چار لڑکیاں اور چھ لڑکے ہیں۔

## معاصرین کی نگاہ میں
جماعت اسلامی ہند کے امیر سعادت اللہ حسینی نے سوشل ذرائع ابلاغ پر لکھا کہ:

جماعت اسلامی ہند کے اہم ذمہ دار، مصنف و محقق ڈاکٹر محمد رضی الاسلام ندوی ان کے بارے میں لکھتے ہیں:

## حوالہ جات

زمرہ:1946ء کی پیدائشیں
زمرہ:2020ء کی وفیات
زمرہ:اتر پردیش کی شخصیات
زمرہ:جماعت اسلامی ہند کی سرکردہ شخصیات
مدھیہ پردیش کے پٹھان

**مدھیہ پردیش کے پٹھان** ایک اردو بولنے والی پشتون برادری ہیں جو موجودہ ہندوستان کی ریاست مدھیہ پردیش میں آباد ہیں ۔

## تاریخ اور اصل

ابتدائی پٹھان آباد کار جو بھوپال کی سلطنت بنی اس میں بارو کٹ کے نام سے جانا جاتا تھا کیونکہ وہ ابتدائی طور پر اپنے مکانات کی چھت بنانے کے لیے سرکنڈوں کا استعمال کرتے تھے بھوپال پٹھانوں کی بستی کا مرکز بن گیا اور دیگر بیگم کی فوج میں فوجی بننے کے لیے پہنچے۔ 1947 میں قیام پاکستان تک ہجرت جاری رہی۔  ریاست جوورہ کو روہیلہ پٹھانوں نے آباد کیا تھا۔  
&#x5B; *[[ویکیپیڈیا:حوالہ دہی|<span title="A complete citation is needed (April 2015)">مکمل حوالہ درکار</span>]]* &#x5D;

## مزید دیکھیے

* گجرات کے پٹھان
* راجستھان کے پٹھان
* اترپردیش کے پٹھان

## حوالہ جات

زمرہ:مدھیہ پردیش کے معاشرتی گروہ
زمرہ:تصدیق درکار "متعلقہ نسلی گروہ"
ساجدہ سلطان

افتخار علی خان پٹودی

**ساجدہ سلطان** (4 اگست 1915 ء - 5 ستمبر 1995) افتخار علی خان پٹودی کے 8ویں نواب کی بیگم تھیں اور خود بھوپال کی 12ویں (اور آخری، نام کی) نواب بھوپال بیگم تھیں. 

## سیرت
[تصغیر| بھوپال شاہی خاندان: بائیں سے دائیں - نواب [نواب حمید اللہ خان|حمید اللہ خان ، ان کی اہلیہ میمونہ سلطان ، ان کی بیٹیاں۔ رابعہ سلطان ، عابدہ سلطان ، ساجدہ سلطان ، لندن ، 1932 ]]
ساجدہ سلطان بھوپال کے آخری حکمران نواب حمید اللہ خان اور ان کی اہلیہ ، بیگم میمونہ سلطان کے گھر قصر سلطانی محل میں 4 اگست 1915 کو پیدا ہوئی تھیں۔  وہ تین بچوں میں دوسری تھی۔ اس کی ایک بڑی بہن عابدہ سلطان اور ایک چھوٹی بہن رابعہ سلطان تھی۔

23 اپریل 1939 کو ساجدہ نے پٹوڈی کے 8 ویں نواب نواب افتخار علی خان سے شادی کی۔  ان سے ان کی تین بیٹیاں تھیں - صالحہ ، صبیحہ اور قدسیہ - اور ایک بیٹا منصور ۔  5 جنوری 1952 کو ، افتخار علی خان وفات پاگئے اور منصور اپنے والد کے بعد 9 ویں پٹودی نواب بن گئے ۔ 

1960 میں ، اپنے والد کی وفات پر ، وہ بھوپال کی ٹائٹلر حکمران بن گئیں۔  اس کی بڑی بہن ، عابدہ ، اس لقب سے ظاہر وارث تھی لیکن وہ 1950 میں پاکستان ہجرت کر چکی تھی اور اس نے مستقل طور پر بھوپال واپس آنے سے انکار کر دیا تھا۔ اس کے بیٹے نے بھی انکار کر دیا۔ ساجدہ کو باضابطہ طور پر 1962 میں بھوپال کی نواب بیگم کے طور پر تسلیم کیا گیا تھا .۔

## ٹائٹلز

* 4 اگست 1915 ء - 4 فروری 1960: نوابزادی مہرِ تاج تاج ساجدہ سلطان بیگم صاحبہ
* 23 اپریل 1939 ء - 27 دسمبر 1969: نواب ساجدہ سلطان بیگم صاحبہ ، پٹودی کی بیگم
* 4 فروری 1960 ء - 28 دسمبر 1971: *ان کی عظمت* نواب مہرِ تاج تاج ساجدہ سلطان بیگم صاحبہ ، دراقبال بھوپال کی نواب بیگم 

## اولاد

## مزید دیکھیے

* پٹودی خاندان

## حوالہ جات

زمرہ:بیسویں صدی کی بھارتی خواتین
زمرہ:پشتون نژاد بھارتی شخصیات
زمرہ:مسلم حکمران
زمرہ:بھارتی مسلم شخصیات
زمرہ:بھوپال کی بیگمات
زمرہ:1995ء کی وفیات
زمرہ:1915ء کی پیدائشیں
زمرہ:بیسویں صدی کی بھارتی شخصیات
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے ہندوستانی مسلمان
زمرہ:مسلم بادشاہ
میوات کے خانزادہ

**میوات کے خانزادہ** راجپوتانہ کے سرداروں کا ایک میواتی راجپوت خاندان تھا جن کا دار الحکومت الور میں تھا ۔ خانزادے مسلمان راجپوت تھے جو راجا سونپر پال کی اولاد تھے اور وہ ایک جدون میواتی راجپوت تھے جنھوں نے ہندوستان میں دہلی سلطنت کے زمانے میں فیروز شاہ تغلق کی دعوت پر اسلام قبول کیا تھا خانزادہ حسن خان میواتی خانزادہ راجپوت سلسلہ کا آخری شاہ میوات تھا جس نے کنواہہ کے میدان میں آخر تک ہندوستان کی آزادی کی لڑائ لڑتے ہوئے 1527ء کو شہادت پائ۔ 

میوات ایک وسیع رقبے پر پھیلا ہوا تھا ، اس میں ضلع الور میں تحصیل ہتھن ، نوہ ضلع ، تجارا ، گڑگاؤں، کشن گڑھ باس ، رام گڑھ ، لکشمنگڑھ تحصیل اراولی رینج اور راجستھان کے بھرت پور ضلع میں پہاڑی ، نگر ، کمان تحصیل اور اتر پردیش کے ضلع متھراکا کچھ حصہ شامل تھا۔ ۔

## تاریخ

1372 میں ، فیروز شاہ تغلق نے راجا ناہر خان ، (جو پہلے راجا سونپر پال کے نام سے جانا جاتا تھا ، کوٹلہ تیجارا کے) کو میوات کی سرداری عطا کی ۔ راجا ناہر خان نے میوات میں موروثی طرز عمل قائم کیا اور ولی میوات کے لقب کا اعلان کیا۔ بعد میں ان کی اولادوں نے میوات میں اپنی خود مختاری کی تصدیق کردی۔ انھوں نے 1527 تک میوات پر حکومت کی۔
تصغیر| شہر سے الور قلعے کا دور نظارہ
تصغیر| بالا کوئلہ سے الور شہر کا نظارہ۔

## زوال
میوات کا آخری خانزادہ راجپوت حکمران حسن خان میواتی تھا ، جو خانوا کی جنگ میں فوت ہوا۔ اس جنگ کے بعد ، میوات کو مغل سلطنت میں ضم کر دیا گیا اور خانزادے مغل اشرافیہ کا حصہ بن گئے۔ اگلی صدیوں میں ، خانزادوں نے معاشرتی تنہائی سے بچنے کے لیے میوات کی دوسری برادریوں سے شادیاں کیں جو راجپوت نسل کے مقامی مسلمان مذہب تھے۔ یہ بین شادی اس وجہ سے ہوئی ہے کہ بھرت پور میں جاٹوں کے اضافے سے خانزادوں کی معاشرتی سلامتی کو خطرہ تھا۔ 

## میوات کے حکمران
میوات ریاست کے خانزادہ راجپوت میواتی حکمرانوں نے " *ولی میوات* " کا لقب اختیار کیا۔ بعد میں یہ عنوان 1505 میں حسن خان میواتی کے ذریعہ " *شاہ میوات* " رکھ دیا گیا۔

## مزید دیکھیے

* مسلم راجپوت

## حوالہ جات
3. توزک بابری از ظہیر الدین بابر بادشاہ ،

4. تاریخ شاہی از احمد یادگار،

5. آئین اکبری از علامی ابو الفضل،

6. منتخب التواریخ از ملا عبد القادر بدایونی،

7۔ طبقات اکبری از نظام الدین بخشی،

8۔ مرقع میوات از شرف الدین شرف سانٹھاواڑی،

9. ارژنگ تجارہ از مخدوم محمد شیخ

زمرہ:تاریخ راجستھان
زمرہ:میوات
زمرہ:راجپوت
زمرہ:ہندوستان کے مسلم شاہی سلاسل
زمرہ:تاریخ راجپوت
ثابت بن ودیعہ

**ثابت بن ودیعہ** رسول اللہ کے صحابی ہیں 
ثابت بن ودیعہ بن جذام۔ بنی امیہ بن زید بن مالک میں سے ہیں عمرو بن عوف کی اولاد سے ہیں انصاری ہیں اوسی ہیں۔ کنیت ان کی ابو سعد ہے۔ ان کے والد منافقین میں سے تھے ان کا شمار اہل مدینہ میں ہے۔ یہ بیان ابن مندہ کا ہے انھوں نے محمد ابن سعد کاتب واقدی سے اس کو نقل کیا ہے اور ابو نعیم نے کہا ہے کہ (ان کا نام) ثابت بن زید بن ودیعہ (ہے) اور ابو عمر نے کہا ہے کہ ان کا نام ثابت بن ودیعہ ہے یہ اپنے دادا کی طرف منسوب ہیں یہ ثابت بیٹِے ہیں زید بن ودیعہ بن عمرو بن خزرج اکبر کے۔ انصاری ہیں واقدی نے کہا ہے کہ کنیت ان کی ابو سعد ہے یہ کوفی ہیں ان سے زید بن وہب نے اور عامر بن سعد نے اور براء بن عازب نے سوسمار (گوہ ایک جانور کا نام ہے) کے متعلق ان کی حدیث روایت کی ہے جس میں لوگ بہت اختلاف کرتے ہیں مگر ان کی حدیث پالے ہوئے گدھوں کی بابت خیبر کے دن صحیح ہے۔ ہمیں ابو احمد عبدالواہاب بن علی بن علی صوفی نے اپنی سند سے سلیمان بن اشعث تک خبر دی وہ کہتے تھے ہمس ے عمرو بن عون نے بیان کیا وہ کہتے تھے ہم رسول خدا ﷺ کے ہمراہ ایک لشکر میں تھے ہم نے کچھ سوسمارین پائیں ایک سوسمار ہم نے ان میں سے بھونی اور میں اسے رسول خد ﷺ کے حضور میں لے گیا اور اسے آپ کے سامنے رکھ دیا آپ نے ایک لکڑی اپنے ہتھ میں اٹھا لی اور فرمایا کہ بنی اسرائیل کا ایک گروہ مسخ کرکے جانور بنا دیا گیا تھا اور میں نہیں جانتا کہ یہ کون سا جانور ہے (آیا وہی مسخ شدہ بنی اسرائیل کے کسی گروہ کا ہے یا کوئی اور) لہذا آپنے نہیں کھایا اور نہ منع فرمایا یہ حدیث بطریق متعددہ مروی ہے غزوہ خیبر میں شرکت کی تھی
۔

## حوالہ جات

زمرہ:اصحاب صفہ
زمرہ:حدیث غدیر کے راوی